
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ Αρ. Φύλλου 1446 

14 Ιουνίου 2013 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Παροχή της εγγύησης του Ελληνικού Δημοσίου στην 
Ευρωπαϊκή Τράπεζα Επενδύσεων (ΕΤΕπ) για δα¬ 
νεισμό της ΑΤΤΙΚΟ ΜΕΤΡΟ ΑΕ ποσού διακοσίων 
πενήντα εκατομμυρίων (250.000.000,00) ευρώ (€). 1 


Διατάξεις Τιμολόγησης Φαρμάκων. 2 

ΑΠΟΦΑΣΕΙ Σ 

Αριθμ. 2/22728/0025 (1) 


Παροχή της εγγύησης του Ελληνικού Δημοσίου στην 
Ευρωπαϊκή Τράπεζα Επενδύσεων (ΕΤΕπ) για δανει¬ 
σμό της ΑΤΤΙΚΟ ΜΕΤΡΟ ΑΕ ποσού διακοσίων πενή¬ 
ντα εκατομμυρίων (250.000.000,00) ευρώ (€). 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις: 

ί. Του άρθρου 65 του Ν. 2362/1995 «Περί Δημοσίου Λο¬ 
γιστικού και άλλες διατάξεις» (ΦΕΚ Α'247), όπως ισχύει. 

μ Της παραγράφου 7 του άρθρου 33 του Ν. 3697/2008 
«Ενίσχυση της διαφάνειας του Κρατικού Προϋπολογι¬ 
σμού, έλεγχος των δημοσίων δαπανών, μέτρα φορο¬ 
λογικής δικαιοσύνης και άλλες διατάξεις (ΦΕΚ Α' 197). 

ίΙΙ. Του Ν. 3429/2005 «Δημόσιες Επιχειρήσεις και Ορ¬ 
γανισμοί (ΔΕΚΟ)» (ΦΕΚ Α' 314), ιδίως άρθρα 10 παρά¬ 
γραφος 3 και 11 και 19, όπως ισχύουν. 

ίν. Της παραγράφου 2α του άρθρου έκτου του 
Ν. 4079/2012 (ΦΕΚ Α' 180). 

ν. Του Ν. 2628/1998 «Σύσταση νομικού προσώπου δημο¬ 
σίου δικαίου με την επωνυμία Οργανισμός Διαχείρισης 
Δημοσίου Χρέους (ΟΔΔΗΧ) και άλλες διατάξεις (ΦΕΚ 
Α' 151). 

νί Της παραγράφου 1 του άρθρου 1 του Ν. 3899/2010 
«Επείγοντα μέτρα εφαρμογής του προγράμματος στή¬ 
ριξης της ελληνικής οικονομίας» (ΦΕΚ Α' 212). 

νϋ. Του Π.Δ. 63/2005 «Κωδικοποίηση της νομοθεσίας 
για την Κυβέρνηση και τα Κυβερνητικά Όργανα» (ΦΕΚ 
Α'98). 

νϋί. Του Π.Δ. 185/2009 (ΦΕΚ Α' 213) «Ανασύσταση του 
Υπουργείου Οικονομικών, συγχώνευση του Υπουργείου 
Οικονομίας και Οικονομικών με τα Υπουργεία Ανάπτυ¬ 


ξης και Εμπορικής Ναυτιλίας, Αιγαίου και Νησιωτικής 
Πολιτικής και μετονομασία του σε «Υπουργείο Οικονομί¬ 
ας, Ανταγωνιστικότητας και Ναυτιλίας», μετατροπή του 
Υπουργείου Μακεδονίας-Θράκης σε Γενική Γραμματεία 
Μακεδονίας-Θράκης και υπαγωγή στο Υπουργείο Εσω¬ 
τερικών της Γ ενικής Γ ραμματείας, Μακεδονίας - Θράκης 
και της Γενικής Γραμματείας Αιγαίου και Νησιωτικής 
Πολιτικής». 

ίχ. Της υπ’ αριθμ. 16736/ΕΓΔΕΚΟ2579/2009 κοινής από¬ 
φασης του Υπουργού και Υφυπουργού Οικονομίας και 
Οικονομικών, με θέμα: «Διαδικασία λήψης δανείων με 
την εγγύηση του Ελληνικού Δημοσίου από τις Δημόσιες 
Επιχειρήσεις του Κεφαλαίου Α' του Ν. 3429/2005» (ΦΕΚ 
Β' 588) (ιδίως αρ. 3 Α.2, 6) όπως ισχύει σε συνδυασμό με 
το άρθρο έκτο του Ν. 4079/2012 (ΦΕΚ Α' 180). 

χ. Της υπ’ αριθμ. Υ48/9-7-2012 (ΦΕΚ Β'2105) απόφασης 
του Πρωθυπουργού «Καθορισμός αρμοδιοτήτων του 
Αναπληρωτή Υπουργού Οικονομικών Χρήστου Στάϊκού- 
ρα». 

2. Τα αριθμ. ΑΙ_Χ - 45075/07-05-2012, ΑΙ_Χ - 46761/22-11- 
2012 και ΑΙ_Χ - 47602/28-02-2013 έγγραφα της εταιρείας 
ΑΤΤΙΚΟ ΜΕΤΡΟ Α.Ε. 

3. Την υπ’ αριθμ. 31108/21-12-2011- 28-12-2011 δανειακή 
σύμβαση μεταξύ της ΑΤΤΙΚΟ ΜΕΤΡΟ και της Ευρωπαϊ¬ 
κής Τράπεζας Επενδύσεων, όπως τροποποιήθηκε με τις 
από 22/11/2012 και 18-21/02/2013 συμβάσεις τροποποίη¬ 
σης (Απίθηάπηθηί ΑςΓοοπιοπΙε). 

4. Τα υπ’ αριθμ. 7075/02-11-2012 και 3998/20-11-2012 
έγγραφα του εποπτεύοντος την ΑΤΤΙΚΟ ΜΕΤΡΟ Α.Ε., 
πλέον Υπουργείου Ανάπτυξης Ανταγωνιστικότητας Υπο¬ 
δομών Μεταφορών και Δικτύων, με το οποίο εγκρίθηκε 
η υπογραφή της υπό (3) του προοιμίου της παρούσης 
δανειακής σύμβασης. 

5. Την απόφαση του Διοικητικού Συμβουλίου της ΑΤ¬ 
ΤΙΚΟ ΜΕΤΡΟ στη συνεδρίαση αριθ. 1191 (α)/22.11.2012, με 
την οποία αποφασίστηκε και εγκρίθηκε, μεταξύ άλλων, 
η υπογραφή της από 22/11/2012 Σύμβασης Τροποποίη¬ 
σης μεταξύ της ΑΤΤΙΚΟ ΜΕΤΡΟ ΑΕ και της ΕΤΕπ και η 
εκταμίευση του ποσού των 250.000.000,00 €, εκ της υπ’ 
αριθμ. 31108/22-12-2010/28-12-2011 δανειακής σύμβασης 
με την Ευρωπαϊκή Τράπεζα Επενδύσεων. 

6. Τα Πρακτικά της Εξαμελούς Επιτροπής του αρ. 2 
Της υπ’ αριθμ. 16736/ΕΓΔΕΚΟ2579/2009 Υπουργικής 
απόφασης (ΦΕΚ 588/Β'/2009) στην αριθμ. 1/26-04-2013 
Συνεδρίαση, κατά την οποία η εν λόγω Επιτροπή ειση- 

γήθηκε θετικά για την παροχή της εγγύησης του Ελ¬ 
ληνικού Δημοσίου στην ΕΤΕπ για δανεισμό της ΑΤΤΙΚΟ 
ΜΕΤΡΟ ΑΕ ύψους 250.000.000,00 (€). 

7. Την από 26 -04 - 2013 εισήγηση της Γενικής Γραμ- 
ματέως Δημοσιονομικής Πολιτικής, υπό την ιδιότητα της 
ως Προέδρου της Εξαμελούς Επιτροπής του άρθρου. 
2 της υπ’ αριθμ. 16736/ΕΓΔΕΚΟ 2579/30-03-09 κοινής 
υπουργικής απόφασης (ΦΕΚ Α'588), για την παροχή της 
εγγύησης του Ελληνικού Δημοσίου για δανεισμό της 
ΑΤΤΙΚΟ ΜΕΤΡΟ ΑΕ. ποσού 250.000.000,00 € από την 
Ευρωπαϊκή Τράπεζα Επενδύσεων. 

8. Την υπ’ αριθμ. 2/22726/0025 /26 -04-2013 (ΦΕΚ Β71238) 
απόφαση της Διυπουργικής Επιτροπής Δημοσίων Επι¬ 
χειρήσεων και Οργανισμών, με την οποία εγκρίθηκε 
η παροχή της εγγύησης στην ΕΤΕπ για δανεισμό της 
ΑΤΤΙΚΟ ΜΕΤΡΟ Α.Ε., ύψους 250.000.000,00 (€). 

9. Το από 05-06-2013 έγγραφο της ΕΤΕπ, με το οποίο 
καθορίζονται οι τελικοί όροι δανεισμού. 

10. Το γεγονός ότι από τις διατάξεις της παρούσας 
απόφασης θα προκληθεί δαπάνη σε περίπτωση κατά¬ 
πτωσης εγγύησης, το ακριβές ύψος της οποίας δεν 
μπορεί να προσδιοριστεί. Ενδέχεται να ανέλθει, στο 
ποσό των 250.000.000,00 (€), πλέον των προβλεπόμενων 
από τους όρους του οικείου δανείου τόκων και πόσης 
φύσεως επιβαρύνσεων, αποφασίζουμε: 

I. Παρέχεται η εγγύηση του Ελληνικού Δημοσίου προς 
την Ευρωπαϊκή Τράπεζα Επενδύσεων (ΕΤΕπ) για δανει¬ 
σμό της ΑΤΤΙΚΟ ΜΕΤΡΟ Α.Ε., ύψους διακοσίων πενήντα 
εκατομμυρίων (250.000.000,00) ευρώ (€), σύμφωνα με 
την υπ’ αριθμ. 31108/21.12..2011- 28.12.2011 δανειακή σύμ¬ 
βαση, όπως ισχύει τροποποιημένη με τις από 22.11.2012 
και 18/21.02.2013 συμβάσεις τροποποίησης μεταξύ των 
ανωτέρω συμβαλλόμενων. 

Σκοπός του δανείου είναι η χρηματοδότηση του σχε- 
διασμού, της κατασκευής και της ανάθεσης του έργου 
του Μετρό «ΑΤΗΕΝ3 ΜΕΤΡΟ Ο-Α». Οι κυριότεροι οικο¬ 
νομικοί όροι του δανείου έχουν ως εξής: 


ΕΡΓΟ: 

ΑΐΙιβηε Μθϊγο 0 - Α 

ΠΟΣΟ: 

250.000.000,00 € 

ΗΜΕΡΟΜΗΝΙΑ ΕΚΤΑΜΙΕΥΣΗΣ 

20/06/2013 

ΔΙΑΡΚΕΙΑ 

30 ΕΤΗ 

ΠΕΡΙΟΔΟΣ ΧΑΡΙΤΟΣ 

7,5 ΕΤΗ 

ΕΠΙΤΟΚΙΟ 

ΣΤΑΘΕΡΟ 3,725 % 

ΠΕΡΙΟΔΙΚΟΤΗΤΑ ΚΑΤΑΒΟ¬ 
ΛΗΣ ΤΟΚΩΝ & ΚΕΦΑΛΑΙΟΥ 

ΟΙ ΤΟΚΟΙ ΤΟΥ ΔΑΝΕΙΟΥ 
ΚΑΤΑΒΑΛΛΟΝΤΑΙ ΣΕ ΕΞΑ¬ 
ΜΗΝΙΑΙΑ ΒΑΣΗ ΣΤΙΣ 20-12 
ΚΑΙ 20-06 ΕΚΑΣΤΟΥ ΕΤΟΥΣ. 
ΤΟ ΚΕΦΑΛΑΙΟ ΘΑ ΚΑΤΑ¬ 
ΒΑΛΛΕΤΑΙ ΣΕ ΕΞΑΜΗΝΙΑΙΑ 
ΒΑΣΗ ΑΠΟ 20-12-2020 ΕΩΣ 
20-06-2043 


Με την απόφαση αυτή και κατά τα ειδικότερα οριζό¬ 
μενα στη σύμβαση εγγύησης μεταξύ Ελληνικού Δημο¬ 
σίου και ΕυρωπαϊκήςΤράπεζας Επενδύσεων, το Ελλη¬ 
νικό Δημόσιο εγγυάται την καταβολή στην Ευρωπαϊκή 
Τράπεζα Επενδύσεων των εκάστοτε οφειλόμενων και 
καταβλητέων από την ΑΤΤΙΚΟ ΜΕΤΡΟ Α.Ε., σύμφωνα με 
την ανωτέρω δανειακή σύμβαση, ποσών. 


Για τους σκοπούς της ως άνω καταβολής, η Ευρω¬ 
παϊκή Τράπεζα Επενδύσεων, ενημερώνει το Ελληνικό 
Δημόσιο, με επιστολή της απευθυνόμενη στην 25η Δι¬ 
εύθυνση Κίνησης Κεφαλαίων, Εγγυήσεων, Δανείων και 
Αξιών της Γενικής Γραμματείας Δημοσιονομικής Πο¬ 
λιτικής, αποστέλλοντας κατάσταση με ανάλυση της 
οφειλής και καλώντας το να προβεί σε εκπλήρωση των 
υποχρεώσεων του ως εγγυητή. 

II. Η ΑΤΤΙΚΟ ΜΕΤΡΟ Α.Ε. σε περίπτωση αδυναμίας 
πληρωμής, ενημερώνει εγκαίρως και σε κάθε περίπτωση 
προ διαστήματος 10 εργάσιμων ημερών από την εκά¬ 
στοτε καταληκτική ημερομηνία πληρωμής, το Ελληνικό 
Δημόσιο, με όμοια επιστολή, αιτούμενη την καταβολή 
από αυτό των οφειλόμενων ποσών. Το Ελληνικό Δη¬ 
μόσιο, ακολούθως, μεριμνά για τη βεβαίωση των ως 
άνω ποσών από την αρμόδια Δ.Ο.Υ., σύμφωνα με τα 
προβλεπόμενα στο αρ. 65 του Ν. 2362/1995, όπως ισχύει 
κάθε φορά. Η δια της παρούσης επιβαλλόμενη στην 
ΑΤΤΙΚΟ ΜΕΤΡΟ Α.Ε. υποχρέωση ενημέρωσης, δεν επη¬ 
ρεάζει καθ’οιονδήποτε τρόπο την εγγυητική ευθύνη του 
Ελληνικού Δημοσίου έναντι της Ευρωπαϊκής Τράπεζας 
Επενδύσεων. 

III. Καθορίζεται προμήθεια υπέρ του Ελληνικού Δημο¬ 
σίου 1,5% για την παρεχόμενη εγγύηση του, η οποία θα 
υπολογίζεται και θα αποδίδεται σε αυτό από την ΑΤΤΙΚΟ 
ΜΕΤΡΟ ΑΕ, σύμφωνα με τα οριζόμενα στην υπ’ αριθμ. οικ. 
2/9441/0025/23-01-2012 (ΦΕΚ Β'381) απόφαση του Αναπλη¬ 
ρωτή Υπουργού Οικονομικών, όπως ισχύει κάθε φορά. 

IV. Η Ευρωπαϊκή Τ ράπεζα Επενδύσεων θα αποστείλει 
στην 25η Διεύθυνση Κίνησης Κεφαλαίων, Εγγυήσεων, 
Δανείων και Αξιών της Γ ενικής Γ ραμματείας Δημοσιο¬ 
νομικής Πολιτικής, θεωρημένο αντίγραφο της σύμβασης 
εγγύησης του Ελληνικού Δημοσίου για το ανωτέρω δά¬ 
νειο της ΑΤΤΙΚΟ ΜΕΤΡΟ Α.Ε. ύψους διακοσίων πενήντα 
εκατομμυρίων (250.000.000,00) ευρώ (€). 

V. Από τις διατάξεις της παρούσας απόφασης, σε 
περίπτωση κατάπτωσης της εγγύησης του Δημοσίου, 
θα προκληθεί δαπάνη σε βάρος του Κρατικού Προϋ¬ 
πολογισμού, το ακριβές ύψος της οποίας δεν μπορεί 
να προσδιοριστεί. Ενδέχεται να ανέλθει στο ποσό των 
250.000.000,00 ευρώ (€), πλέον των προβλεπόμενων από 
τους όρους της οικείας δανειακής σύμβασης τόκων και 
πόσης φύσεως επιβαρύνσεων. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 12 Ιουνίου 2013 

Ο ΑΝΑΠΛΗΡΩΤΗΣ ΥΠΟΥΡΓΟΣ 

ΧΡΗΣΤΟΣ ΣΤΑΪΚΟΥΡΑΣ 
-♦- 

Αριθμ. 57408 (2) 

Διατάξεις Τιμολόγησης Φαρμάκων. 

Ο ΑΝΑΠΛΗΡΩΤΗΣ ΥΠΟΥΡΓΟΣ ΥΓΕΙΑΣ 

Έχοντας υπόψη: 

1. Τις διατάξεις του άρθρου 14 παρ. 3 του Ν. 3840/2010 
(ΦΕΚ Α' 53). 

2. Τις διατάξεις του άρθρου 90 του Π.Δ. 63/2005 «Κω¬ 
δικοποίηση της νομοθεσίας για την Κυβέρνηση και τα 
Κυβερνητικά όργανα» (ΦΕΚ Α' 98) 

3. Τις διατάξεις του Ν.Δ. 96/1973 και ιδίως το άρθρο 17 
όπως τροποποιήθηκε και ισχύει (ΦΕΚ Α' 172). 

4. Τις διατάξεις του Ν.Δ. 136/1946 «περί Αγορανομικού 
Κώδικα» (ΦΕΚ Α' 298), όπως τροποποιήθηκε και ισχύει. 

5. Τις διατάξεις του άρθρου 13 του Ν.3408/2005 όπως 
τροποποιήθηκε και ισχύει (ΦΕΚ Α' 272). 

6. Τις διατάξεις του Ν.3842/2010 (ΦΕΚ Α' 58) όπως 
τροποποιήθηκε και ισχύει. 

7. Τις διατάξεις του άρθρου 4 παρ. 2 του Ν. 3899/2010 
(ΦΕΚ Α' 212) περί τροποποιήσεως του Κώδικα Φ.Π.Α. 

8. Τις διατάξεις του άρθρου 32 του Ν.1316/1983 «Ιδρυση, 
Οργάνωση και αρμοδιότητες Ε.Ο.Φ.» (ΦΕΚ Α' 3), όπως 
έχει ήδη τροποποιηθεί και ισχύει. 

9. Τις διατάξεις του Π.Δ. 95/2000 (ΦΕΚ Α'76) «Οργανι¬ 
σμός του Υπουργείου Υγείας και Πρόνοιας, όπως τρο¬ 
ποποιήθηκε και ισχύει. 

10. Τις διατάξεις των άρθρων 38,39,40 και 51 του 
Ν. 3918/2011 (ΦΕΚ Α' 31), όπως τροποποιήθηκαν και ισχύουν. 

11. Τις διατάξεις των άρθρων 19, 20, 21 και 23 του 
Ν. 4052/2012 (ΦΕΚ Α'41). 

12. Την υπ’ αριθμ. ΔΥΓ3α/οικ.82161/24.8.2012 κοινής 
υπουργικής απόφασης (ΦΕΚ Β'2374) «εναρμόνιση της 
ελληνικής νομοθεσίας προς την αντίστοιχη κοινοτι¬ 
κή στον τομέα της παραγωγής και της κυκλοφορίας 
φαρμάκων που προορίζονται για ανθρώπινη χρήση, σε 
συμμόρφωση με την υπ’ αριθμ. 2001/83/ΕΚ Οδηγία «περί 
κοινοτικού κώδικα για τα φάρμακα που προορίζονται 
για ανθρώπινη χρήση» (Ε 311/28.11.2001), όπως ισχύει και 
όπως τροποποιήθηκε με την Οδηγία 2010/84/ΕΕ, όσον 
αφορά τη φαρμακοεπαγρύπνηση (Ε348/31.12.2010)» και 
ιδίως του άρθρου 10 αυτής. 

13. Την υπ’ αριθμ. ΔΥΓ3(α)/ οικ. 86767/10.9.2012 υπουρ¬ 
γική απόφαση «Ανάκληση απόφασης εφαρμογής αρ¬ 
μοδιοτήτων τιμολόγησης φαρμάκων στον Ε.Ο.Φ.» (ΦΕΚ 
Β'2462). 

14. Την υπ’ αριθμ. ΔΥΓ3(α)/οικ. 94274/28.9.2012 υπουργι¬ 
κή απόφαση «Εφαρμογή του άρθρου 16 του Ν.4052/2012» 
(ΦΕΚ Β'2675). 

15. Την υπ’ αριθμ. Υ47/3-07-12 απόφαση Πρωθυπουργού 
(ΦΕΚ Β' 2105) «Ανάθεση αρμοδιοτήτων στον Αναπληρω¬ 
τή Υπουργό Υγείας Μάριο Σαλμά», όπως τροποποιήθηκε 
με την υπ' αριθ. ΔΥ1α/οικ.78084/25.07.2012 (ΦΕΚ Β' 2339) 
απόφαση. 

16. Την υπ' αριθ. ΔΥΓ3(α)/οικ.7789/22-01-2013 απόφαση 
του Αναπληρωτή Υπουργού Υγείας (ΦΕΚ Β' 94.. 

17. Το γεγονός ότι από την παρούσα δεν προκύπτει 
δαπάνη εις βάρος του Κρατικού Προϋπολογισμού, απο¬ 
φασίζουμε: 

Άρθρο 1 
Ορισμοί 

1. Ανώτατη Χονδρική τιμή των φαρμάκων είναι η τιμή 
πώλησης προς τα φαρμακεία. Στην τιμή αυτή περιλαμ¬ 
βάνεται το ποσοστό μικτού κέρδους του φαρμακέμπο¬ 
ρου το οποίο υπολογίζεται ως ποσοστό επί της καθα¬ 
ρής τιμής παραγωγού ή εισαγωγέα. 

2. Ανώτατη Λιανική τιμή των φαρμάκων είναι η τιμή 
που διατίθενται τα φάρμακα στο κοινό από τα φαρμα¬ 
κεία και καθορίζεται από την χονδρική τιμή, προσθέτο¬ 
ντας το νόμιμο κέρδος του φαρμακείου και τον Φόρο 
Προστιθέμενης Αξίας (ΦΠΑ). Οι ανώτατες λιανικές τιμές 
είναι ενιαίες σε όλη τη χώρα, με εξαίρεση τις περιοχές 
που ισχύει μειωμένος συντελεστής ΦΠΑ. 

3. Καθαρή τιμή παραγωγού ή εισαγωγέα (οχ ίαοΐοΓγ) 
είναι η τιμή πώλησης από τους εισαγωγείς, παρασκευ¬ 


αστές, συσκευαστές προς τους φαρμακέμπορους. Η 
καθαρή τιμή καθορίζεται με βάση την χονδρική τιμή 
μειωμένη α) για τα συνταγογραφούμενα φάρμακα τα 
οποία δεν αποζημιώνονται από τους ΦΚΑ κατά 5,12 % 
και β) για τα αποζημιούμενα φάρμακα από τους ΦΚΑ 
κατά 4,67 %. 

4. Ανώτατη νοσοκομειακή τιμή των φαρμάκων είναι 
η τιμή πώλησης από τους εισαγωγείς, παρασκευαστές, 
συσκευαστές προς το Δημόσιο, τα Δημόσια νοσοκο¬ 
μεία, τις Μονάδες Κοινωνικής Φροντίδας, φαρμακεία 
Ε.Ο.Π.Υ.Υ. και τα νομικά πρόσωπα δημοσίου δικαίου της 
παρ. 1 του άρθρου 37, του Ν. 3918/2011, τα φαρμακεία 
των ιδιωτικών κλινικών άνω των 60 κλινών και προς τα 
φαρμακεία και φαρμακαποθήκες των φαρμάκων της 
παρ. 2 του άρθρου 12 του Ν. 3816/2010. Η ανώτατη νο¬ 
σοκομειακή τιμή καθορίζεται με βάση τη χονδρική τιμή 
μειωμένη κατά 13%. 

5. Ειδικά για τα φάρμακα της παραγράφου 2, του άρ¬ 
θρου 12, του Ν. 3816/2010 εφαρμόζεται ειδικός τρόπος 
υπολογισμού και διαμόρφωσης της χονδρικής και λιανι¬ 
κής τιμής ως εξής: α) επί της νοσοκομειακής τιμής του 
φαρμάκου προστίθεται 2% ως ποσοστό κέρδους του 
φαρμακέμπορου και διαμορφώνεται η Ειδική Χονδρική 
Τιμή. Επί της τιμής που προκύπτει προστίθεται το ποσό 
των 30,0 ευρώ ως κέρδος του ιδιωτικού φαρμακείου, 
για τη διαμόρφωση της λιανικής τιμής. Στην τελική τιμή 
προστίθεται ο ΦΠΑ. 

6. Ως «φάρμακο αναφοράς» νοείται ένα φάρμακο το 
οποίο εγκρίνεται δυνάμει του άρθρου 6 της Κοινής 
Υπουργικής απόφασης ΔΥΓ3α/οικ.82161/24.8.2012 (ΦΕΚ 
2374/Β'/24.8.2012), σύμφωνα με τις διατάξεις του άρθρου 
8 αυτής. 

7. Ως «γενόσημο φάρμακο» νοείται ένα φάρμακο με 
την ίδια ποιοτική και ποσοτική σύνθεση σε δραστικές 
ουσίες, την ίδια φαρμακοτεχνική μορφή με το φάρμακο 
αναφοράς και του οποίου η βιοϊσοδυναμία με το φάρ¬ 
μακο αναφοράς έχει αποδειχθεί βάσει των κατάλληλων 
μελετών βιοδιαθεσιμότητας. Τα διάφορα άλατα, εστέ- 
ρες, αιθέρες, ισομερή, μείγματα ισομερών, σύμπλοκα 
ή παράγωγα μιας δραστικής ουσίας θεωρούνται ως 
μία και η αυτή δραστική ουσία, εκτός εάν οι ιδιότητές 
τους διαφέρουν σημαντικά από απόψεως ασφαλείας ή/ 
και αποτελεσματικότητας. Οι διάφορες φαρμακοτεχνι- 
κές μορφές που λαμβάνονται από το στόμα και είναι 
άμεσης απελευθέρωσης θεωρούνται ως μία και η αυτή 
φαρμακοτεχνική μορφή. 

8. Ο χαρακτηρισμός ενός φαρμάκου ως φαρμάκου 
αναφοράς ή γενόσημου φαρμάκου, αναγράφεται στην 
άδεια κυκλοφορίας του φαρμάκου 

Άρθρο 2 

Ποσοστά κέρδους 

1. Για τους φαρμακέμπορους το ποσοστό μικτού κέρ¬ 
δους καθορίζεται ως εξής: 

α) για τα μη συνταγογραφούμενα φάρμακα (ΜΗΣΥΦΑ) 
ποσοστό έως 7,8% επί της οχ ΙαοίΟΓγ τιμής 

β) για τα συνταγογραφούμενα φάρμακα τα οποία δεν 
αποζημιώνονται από τους ΦΚΑ ως ποσοστό 5,4 % επί 
της οχ ΐαοίΟΓγ τιμής 

γ) για τα αποζημιούμενα φάρμακα από τους ΦΚΑ ως 
ποσοστό 4,9% επί της οχ ΐαοίΟΓγ τιμής, και 

δ) για τα φάρμακα της παραγράφου 2, του άρθρου 12 
του Ν. 3816/2010 ως ποσοστό 2% επί της νοσοκομεία- 

κής τιμής των φαρμάκων. Η διαμορφωθείσα αυτή τιμή 
ονομάζεται ειδική χονδρική τιμή. 

2. Για τα φαρμακεία το ποσοστό μικτού κέρδους κα¬ 
θορίζεται ως εξής: 

α) για τα μη συνταγογραφούμενα φάρμακα (ΜΗΣΥΦΑ) 
ποσοστό έως 35 % επί της χονδρικής τιμής 

β) για τα συνταγογραφούμενα φάρμακα τα οποία δεν 
αποζημιώνονται από τους ΦΚΑ ως ποσοστό 35% επί 
της χονδρικής τιμής 

γ) για τα αποζημιούμενα φάρμακα από τους ΦΚΑ και 
με Χονδρική Τιμή μέχρι 200€, ως ποσοστό 32,4% επί 
της χονδρικής τιμής, και 

δ) για τα αποζημιούμενα φάρμακα με Χονδρική Τιμή ή 
Ειδική Χονδρική Τιμή ανώτερη των 200,00 € το κέρδος 
των ιδιωτικών φαρμακείων ισούται με το πάγιο ποσό 
των 30,00 € 

ε) για τα αποζημιούμενα φάρμακα που περιλαμβά¬ 
νονται στον κατάλογο της παρ.2 του άρθρου 12 του 
Ν. 3816/2010 και έχουν Ειδική Χονδρική Τιμή μέχρι 200,00 
€ το ποσοστό κέρδους του ιδιωτικού φαρμακείου καθο¬ 
ρίζεται σε 16% επί της Ειδικής Χονδρικής Τιμής. 

Αρθρο 3 

Εκπτώσεις-Πιστώσεις 

1. Οι παρασκευαστές, συσκευαστές και εισαγωγείς 
μπορούν να παρέχουν πρόσθετη έκπτωση επί της νοσο¬ 
κομειακής τιμής χωρίς περιορισμό μόνο στο Δημόσιο, τα 
Κρατικά νοσοκομεία, τις Μονάδες Κοινωνικής Φροντίδας 
που αναφέρονται στο άρθρο 37 του Ν. 3918/2011 και στα 
φαρμακεία του ΕΟΠΥΥ, με την προϋπόθεση αναγραφής 
στο τιμολόγιο πώλησης. 

2. Οι παρασκευαστές, συσκευαστές και εισαγωγείς 
μπορούν να παρέχουν έκπτωση επί της χονδρικής τι¬ 
μής χωρίς περιορισμό για τα μη συνταγογραφούμενα 
φάρμακα, καθώς και για τα φάρμακα της παραγράφου 
2 του άρθρου 12 του Ν.3816/2010. Γι όλα τα υπόλοιπα 
φάρμακα οι παρασκευαστές, συσκευαστές και εισαγω¬ 
γείς δύναται να παρέχουν έκπτωση μέχρι 5% προς τους 
φαρμακέμπορους, τα φαρμακεία και τους συνεταιρι¬ 
σμούς, με την προϋπόθεση της αναγραφής του ποσού 
της έκπτωσης στο τιμολόγιο πώλησης. 

3. Οι παρασκευαστές, συσκευαστές και εισαγωγείς 
οφείλουν να παρέχουν στα φαρμακεία, φαρμακέμπο¬ 
ρους και συνεταιρισμούς πίστωση, με την προϋπόθεση 
αναγραφής της στο τιμολόγιο πώλησης. Η παρεχόμενη 
πίστωση θα έχει διάρκεια τουλάχιστον δύο μηνών. 

4. Η δυνατότητα των ίδιων ποσοστών έκπτωσης και 
του χρόνου της πίστωσης ισχύει και για τις φαρμακα¬ 
ποθήκες προς τα φαρμακεία με την προϋπόθεση ανα¬ 
γραφής στο τιμολόγιο πώλησης. 

5. Στα φαρμακεία των ιδιωτικών κλινικών άνω των 60 
κλινών, η προαναφερόμενη στην παράγραφο 1 πρόσθετη 
έκπτωση παρέχεται επί της νοσοκομειακής τιμής. Προ¬ 
ϋπόθεση είναι η αναγραφή των παραπάνω πρόσθετων 
εκπτώσεων στο τιμολόγιο πώλησης. 

6. Η διαπίστωση της υπέρβασης του ορίου των εκ¬ 
πτώσεων ή η μη τήρηση των προϋποθέσεων της πα¬ 
ραγράφου 2 του άρθρου αυτού, από τα κατατεθέντα 
στο Ε.Ο.Φ. τιμολόγια πώλησης των εταιρειών έχει ως 
συνέπεια εκτός από τις κυρώσεις που προβλέπονται 
στον Αγορανομικό Κώδικα, την άμεση μείωση της τι¬ 
μής του φαρμάκου σε ποσοστό ανάλογο της επί πλέον 
έκπτωσης που χορηγείται. 


Αρθρο 4 

Τιμολόγηση φαρμάκων αναφοράς 

1. Γ ια τον καθορισμό των τιμών των φαρμάκων αναφο¬ 
ράς, διεξάγεται από το αρμόδιο τμήμα του ΕΟΦ, έρευ¬ 
να στα κράτη μέλη της Ε.Ε. στα οποία υφίστανται και 
ανακοινώνονται στοιχεία από τις αρμόδιες αρχές, σε 
φορείς των χωρών αυτών ή σε επίσημους και έγκριτους 
Ευρωπαϊκούς φορείς. Η πρόσβαση στις εν λόγω πηγές 
συλλογής στοιχείων γίνεται μέσω εξειδικευμένων ηλε¬ 
κτρονικών ιστοτόπων των επίσημων πηγών κάθε κρά¬ 
τους μέλους της Ε.Ε ή/και μέσω επίσημων και έγκριτων 
φορέων όπως το ΕυΗΙΡΙϋ και το ΟΒΙΟ και το αρμόδιο 
τμήμα του ΕΟΦ οφείλει να ανακοινώνει κάθε φορά τις 
πηγές αυτές. Στην έρευνα αναζητείται κάθε διαθέσι¬ 
μη τιμή (θχ ΐαοίΟΓγ, χονδρική, λιανική, νοσοκομειακή, 
ασφαλιστική, κ.λπ.). Η μετατροπή τιμών από λιανική ή 
χονδρική σε θχ ίασΙΟΓγ γίνεται με μεθοδολογία και συ¬ 
ντελεστές που ανακοινώνονται από το αρμόδιο τμήμα 
του ΕΟΦ, όπως και κάθε άλλη χρήσιμη πληροφορία 
και στοιχείο που χρησιμοποιήθηκε στον προσδιορισμό 
των τιμών. 

2. Απαραίτητα στοιχεία για τον καθορισμό της τιμής 
των φαρμάκων είναι: α) το όνομα του φαρμάκου, β) η 
δραστική ουσία, γ) η περιεκτικότητα σε δραστική ουσία, 
δ) η φαρμακοτεχνική μορφή, ε) η συσκευασία, στ) η κα- 
τηγοριοποίηση κατά ΑΤΟ, ζ) ο υπεύθυνος κυκλοφορίας, 
οι τιμές (χονδρική ή/και λιανική ή/και νοσοκομειακή ή/ 
και θχ ίθοΙΟΓγ) και η ημερομηνία λήξης του πρώτου 
διπλώματος ευρεσιτεχνίας της δραστικής ουσίας. Για 
τον καθορισμό της τιμής είναι απαραίτητο το φάρμα¬ 
κο να έχει λάβει τιμή και άδεια κυκλοφορίας σε τρία 
τουλάχιστον κράτη της Ε.Ε. 

3. Οι τιμές των φαρμάκων αναφοράς που βρίσκονται 
υπό καθεστώς προστασίας του πρώτου διπλώματος 
ευρεσιτεχνίας της δραστικής ουσίας, προκύπτουν από 
το μέσο όρο των τριών χαμηλότερων αντίστοιχων τιμών 
των φαρμάκων στα κράτη - μέλη της Ε.Ε. 

4. Επικουρικά λαμβάνονται υπ’ όψιν και τα στοιχεία 
που προέρχονται από τις φαρμακευτικές εταιρείες και 
που δηλώνονται στα Φύλλα Έρευνας Στοιχείων και Τι¬ 
μών. Δεν θεωρούνται ως δικαιολογητικά τα τιμολόγια 
πωλήσεων. Το Φύλλο Έρευνας Στοιχείων και Τιμών Φαρ¬ 
μάκων διαμορφώνεται αρμοδίως σε ηλεκτρονική φόρμα 
και παραδίδεται σε όλες τις φαρμακευτικές εταιρείες. 
Συμπληρώνεται και υπογράφεται από τον υπεύθυνο κυ¬ 
κλοφορίας κάθε φαρμάκου και ενέχει θέση υπεύθυνης 
δήλωσης, βάση του νόμου 1599/86. Στο Δελτίο περι¬ 
λαμβάνονται οπωσδήποτε: α) Τα κράτη της Ε.Ε. στα 
οποία κυκλοφορεί το φάρμακο, β) η ονομασία (ίδια ή 
διαφορετική από της Ελλάδας), η δραστική ουσία, όλες 
οι μορφές, συσκευασίες, οι περιεκτικότητες και οι τιμές 
για κάθε είδος, η κατηγοριοποίηση σύμφωνα με το ΑΤΟ, 
ο κωδικός ΕΟΦ, και η ημερομηνία έναρξης και λήξης της 
ισχύος του πρώτου Εθνικού ή Ευρωπαϊκού διπλώματος 
ευρεσιτεχνίας της δραστικής ουσίας του φαρμάκου. Η 
συμπλήρωση του Φύλλου γίνεται δύο φορές το χρόνο. 
Οι συγκεκριμένοι χρόνοι κατάθεσης καθορίζονται από 
το αρμόδιο τμήμα του ΕΟΦ. Τα εν λόγω φύλλα έρευ¬ 
νας που κατατίθενται αποκλειστικά στο αρμόδιο τμήμα, 
μπορούν να διαβιβάζονται από την αρμόδια υπηρεσία 
ή από τις εταιρείες για περαιτέρω επεξεργασία στην 
Η.ΔΙ.Κ.Α., η οποία για το σκοπό αυτό διαθέτει σχετικό 
πρόγραμμα. Μετά από γνωμοδότηση της Επιτροπής 

Τιμών δύναται να μην εκδοθούν τιμές για όσα φάρμακα 
δεν έχουν υποβληθεί τα άνω στοιχεία. 

5. Το αρμόδιο τμήμα ελέγχει την ακρίβεια των στοι¬ 
χείων του Φύλλου με διασταύρωση από το Μητρώο του 
ΕΟΦ, ο οποίος οφείλει να τηρεί και να επικαιροποιεί 
το Μητρώο του, λαμβάνοντας οποιαδήποτε χρήσιμη 
πληροφορία από κάθε επίσημη διαθέσιμη πηγή, καθώς 
και από άλλες πηγές κρατών μελών της Ευρωπαϊκής 
Ένωσης, επίσημων ή έγκριτων φορέων και δικτύων. 

6. Όποιες επιχειρήσεις αποκρύπτουν ή για οποιοδήπο- 
τε λόγο δεν παράσχουν ή παρέχουν ανακριβή ή αναληθή 
στοιχεία και πληροφορίες και αυτά διαπιστωθούν, μετά 
από γνώμη της Επιτροπής Τιμών Φαρμάκων επιβάλλεται 
πρόστιμο με απόφαση του Υπουργού Υγείας σύμφωνα 
με τα οριζόμενα στο άρθρο 69 του Ν. 3984/2011, από 
την αρμόδια υπηρεσία και οι λοιπές κυρώσεις που προ- 
βλέπονται από την ισχύουσα νομοθεσία. 

7. Η κατάθεση αιτήσεων, φύλλων, ερωτημάτων, στοι¬ 
χείων καθώς και κάθε άλλη επικοινωνία των φαρμα¬ 
κευτικών εταιρειών με το Τμήμα Τιμών Φαρμάκων του 
ΕΟΦ γίνεται και μέσω της ηλεκτρονικής διεύθυνσης 
ρποθ.Ιί5ί.ηθ\Λ/άΓυ95042013@βοί.9Γ· 

8. Δεν θα εκδίδονται τιμές για φάρμακα που παρότι 
είναι εγκεκριμένα δεν έχουν πωλήσεις στη διάρκεια των 
τριών τελευταίων ετών από την έκδοση του καταλόγου 
ή δεν έχουν πωλήσεις για τρία συνεχή έτη μετά την 
έκδοση της άδειας κυκλοφορίας τους, ανεξάρτητα από 
τον εάν δεν έχει ανακληθεί η άδεια με διαπιστωτική 
πράξη του ΕΟΦ. Για τα φάρμακα αυτά δύναται να εκ- 
δοθεί συμπληρωματικό δελτίο τιμών μετά από αίτηση 
των επιχειρήσεων. 

9. Μετά από αίτηση η οποία υποβάλλεται στην αρμό¬ 
δια υπηρεσία ο κάτοχος αδείας κυκλοφορίας δύναται 
να αιτηθεί χαμηλότερη τιμή, χωρίς κανένα περιορισμό, η 
οποία εγκρίνεται άμεσα σε συμπληρωματικό/διορθωτικό 
δελτίο τιμών. 

Άρθρο 5 

Τιμολόγηση φαρμάκων αναφοράς μετά τη λήξη 
του πρώτου Διπλώματος Ευρεσιτεχνίας 
της Δραστικής Ουσίας 

1. Οι φαρμακευτικές εταιρείες υποχρεούνται να περι¬ 
λαμβάνουν στο Φύλλο Έρευνας και στοιχεία που αφο¬ 
ρούν τα συγκεκριμένα φάρμακα και ειδικότερα τον 
πλήρη κωδικό ΕΟΦ του σκευάσματος, την ημερομηνία 
έναρξης και λήξης της ισχύος του πρώτου Εθνικού ή 
Ευρωπαϊκού διπλώματος ευρεσιτεχνίας της δραστικής 
ουσίας του φαρμάκου, καθώς και την αιτούμενη τιμή. Σε 
διαφορετική περίπτωση επιβάλλεται, με απόφαση του 
Υπουργού Υγείας, πρόστιμο σύμφωνα με τις διατάξεις 
του Ν. 3557/2007 και του άρθρου 69 του Ν. 3984/2011. 
Μετά από γνωμοδότηση της Επιτροπής Τ ιμών δύναται 
να μην εκδοθούν τιμές για όσα φάρμακα δεν έχουν 
υποβληθεί τα άνω στοιχεία. 

2. Γ ια τα φάρμακα που έληξε η περίοδος προστασίας 
αλλά για τα οποία δεν κυκλοφορούν γενόσημα προϊόντα 
ο ΕΟΦ δύναται να προτείνει κατόπιν και της σύμφωνης 
γνώμης της επιτροπής τιμών η τιμή του φαρμάκου να 
προκύπτει από το μέσο όρο των τριών χαμηλότερων 
αντίστοιχων τιμών του φαρμακευτικού προϊόντος στα 
κράτη - μέλη της Ευρωπαϊκής Ένωσης (Ε.Ε.), στα οποία 
υφίστανται και ανακοινώνονται επίσημα στοιχεία. 


3. Δύναται να υπάρξουν μετά από εισήγηση του ΕΟΦ 
και σύμφωνη γνώμη της Επιτροπής Τιμών πλαφόν στις 
μειώσεις τιμών φθηνών ή άλλων ειδικών περιπτώσεων 
φαρμάκων για λόγους προστασίας και διατήρησης τους 
στην αγορά. 

4. Μετά από αίτηση η οποία υποβάλλεται στην αρμό¬ 
δια υπηρεσία ο κάτοχος αδείας κυκλοφορίας δύναται 
να αιτηθεί χαμηλότερη τιμή, χωρίς κανένα περιορισμό, η 
οποία εγκρίνεται άμεσα σε συμπληρωματικό/διορθωτικό 
δελτίο τιμών. 

Άρθρο 6 

Γενόσημα Φάρμακα 

1. Η τιμή των φαρμακευτικών προϊόντων όμοιας δρα¬ 
στικής ουσίας και φαρμακοτεχνικής μορφής που ει¬ 
σέρχονται στην αγορά με τη λήξη ισχύος του πρώτου 
Εθνικού ή Ευρωπαϊκού Διπλώματος Ευρεσιτεχνίας της 
δραστικής ουσίας του φαρμακευτικού προϊόντος ανα¬ 
φοράς, καθορίζεται σε επίπεδο μειωμένο, τουλάχιστο 
κατά εξήντα τοις εκατό (60%) σε σχέση με τη λια¬ 
νική τιμή του αντίστοιχου φαρμακευτικού προϊόντος 
αναφοράς, ακριβώς πριν τη λήξη ισχύος του πρώτου 
Εθνικού ή Ευρωπαϊκού Διπλώματος Ευρεσιτεχνίας της 
δραστικής ουσίας. 

2. Τα γενόσημα προϊόντα δεν δύνανται να λάβουν 
τιμή μεγαλύτερη του 80% της τιμής που λαμβάνουν τα 
προϊόντα αναφοράς μετά τη λήξη της περιόδου προ¬ 
στασίας των. 

3. Στην περίπτωση που το Φάρμακο Αναφοράς έχει 
διαφορετική συσκευασία ή περιεκτικότητα, γίνεται ανα¬ 
γωγή της συσκευασίας ή περιεκτικότητας του σύμφωνα 
με τις διατάξεις του άρθρου 12 της απόφασης αυτής. 
Ανάλογη αναγωγή γίνεται και στην περίπτωση που το 
πρωτότυπο έχει τιμή σε άλλη μορφή ή άλλη περιεκτι¬ 
κότητα. Στην περίπτωση αυτή εξετάζονται και τα λοιπά 
στοιχεία κόστους. Εάν γενόσημο φάρμακο, αντιστοιχί- 
ζεται σε φάρμακο αναφοράς που δεν κυκλοφορεί στη 
χώρα, η τιμή του προσδιορίζεται με βάση τις διατάξεις 
των άρθρων 5, 6 και 7 της απόφασης αυτής, μετά από 
εισήγηση τους αρμόδιου τμήματος και γνώμη της Επι¬ 
τροπής Τ ιμών. 

4. Στα παρεντερικά διαλύματα (οροί) καθορίζονται ενι¬ 
αίες τιμές με βάση τις δραστικές ουσίες, τις περιεκτικό¬ 
τητες, τις συσκευασίες και τα λοιπά στοιχεία κόστους. 

5. Μετά από αίτηση η οποία υποβάλλεται στην αρμό¬ 
δια υπηρεσία ο κάτοχος άδειας κυκλοφορίας δύναται 
να αιτηθεί χαμηλότερη τιμή, χωρίς κανένα περιορισμό, η 
οποία εγκρίνεται άμεσα σε συμπληρωματικό/διορθωτικό 
δελτίο τιμών. 

Άρθρο 7 

Φαρμακευτικά προϊόντα παραγόμενα στην Ελλάδα 

1. Για φάρμακα που έχουν εγκριθεί και τιμολογούνται 
για την εγχώρια φαρμακευτική αγορά και δεν κυκλοφο¬ 
ρούν σε άλλες χώρες τις Ε.Ε., η τιμή τους θα καθορίζε¬ 
ται βάσει κοστολογίου στο οποίο περιλαμβάνονται οι 
δαπάνες παραγωγής και συσκευασίας για κάθε μορφή 
και συσκευασία, οι δαπάνες Διοίκησης - Διάθεσης - Δι¬ 
άδοσης καθοριζόμενες από αντίστοιχους επικαιροποιη- 
μένους ανά διετία πίνακες, οι οποίοι υπολογίζονται με 
βάση τα αντίστοιχα μέσα έξοδα του κλάδου. 

2. Δεν θεωρούνται στοιχεία κόστους: α) τόκοι υπερημε¬ 
ρίας, β) φόροι προσωπικοί (φόροι εισοδήματος κ.λπ.), γ) 

έξοδα για παραβάσεις διατάξεων που ισχύουν, δ) τιμές 
δραστικών από οποιονδήποτε προμηθευτή υψηλότερες 
της τιμής πώλησης του ερευνητικού οίκου, ε) Προμήθειες 
τρίτων και λοιπά έξοδα που δεν συσχετίζονται με την 
παραγωγή και διάθεση των φαρμακευτικών προϊόντων. 

3. Για εκείνα τα φάρμακα για τα οποία έχει αναπτυ¬ 
χθεί έρευνα δραστικής ουσίας ή φαρμακοτεχνικής μορ¬ 
φής ελληνικής κατοχυρωμένης ευρεσιτεχνίας και για τα 
οποία υφίστανται κλινικές φαρμακοκινητικές μελέτες 
και άδεια κυκλοφορίας του ΕΟΦ, στη διαμόρφωση του 
κοστολογίου θα λαμβάνεται επί πλέον υπ όψιν και η 
αξία νέων επενδύσεων, το κόστος έρευνας και ανάπτυ¬ 
ξης της δραστικής ουσίας ή φαρμακοτεχνικής μορφής 
καθώς και η αποτίμηση της τεχνογνωσίας. Εξαιρούνται 
οι περιπτώσεις παρεμφερών φαρμακοτεχνικών μορφών. 

4. Το ανώτατο ποσοστό καθαρού κέρδους ορίζεται 
σε 8,5% και υπολογίζεται στο συνολικό κόστος εκτός 
αποσβέσεων, τόκων και κέρδους υπέρ τρίτων για φασόν. 

Άρθρο 8 

Διαδικαστικά θέματα καθορισμού τιμών 

1. Με βάση τα στοιχεία του άρθρου 4, το αρμόδιο 
τμήμα του ΕΟΦ προβαίνει σε αντιστοίχηση των τιμών 
των φαρμάκων για τα οποία λαμβάνονται υπ' όψιν σω- 
ρευτικά τα κριτήρια των παραγράφων 2 και 3, όπου 
αυτό είναι δυνατόν. 

2. Για τη μετατροπή τιμών των φαρμάκων από άλλα 
νομίσματα σε ευρώ, το Τμήμα Τιμών Φαρμάκων χρησι¬ 
μοποιεί τις επίσημες συναλλαγματικές ισοτιμίες από τα 
στοιχεία που ανακοινώνει η Τράπεζα της Ελλάδος (ΤτΕ) 
την πρώτη εργάσιμη ημέρα του διμήνου που προηγείται 
του σχετικού Δελτίου Τιμών. 

3. Σε εξαιρετικές και πολύ ειδικές περιπτώσεις κατόπιν 
τεκμηριωμένης και εμπεριστατωμένης εισήγησης του 
αρμόδιου τμήματος του ΕΟΦ και σύμφωνης γνώμης της 
Επιτροπής Τιμών, δύναται να εισάγονται ειδικά κριτήρια 
απόδοσης τιμών. 

4. Τα δελτία τιμών φαρμάκων επισυνάπτονται στην 
Υπουργική απόφαση έκδοσης Δελτίου τιμών και αναρ- 
τώνται στην Ιστοσελίδα του Υπουργείου Υγείας, μετά 
από την εισήγηση του αρμόδιου τμήματος και τη γνώμη 
μετά τον έλεγχο των τιμών από την Επιτροπή Τιμών 
Φαρμάκων. Οι τιμές δύναται να επικαιροποιούνται μέχρι 
τέσσερις φορές τον χρόνο. Κατά την πρώτη εφαρμογή 
της παρούσας απόφασης δε δύναται να υπάρξουν αυξή¬ 
σεις σε σχέση με το προηγούμενο δελτίο τιμών, παρά 
μόνο εφόσον υπάρξει αιτιολογημένη και τεκμηριωμένη 
εισήγηση από το αρμόδιο τμήμα του ΕΟΦ 

Άρθρο 9 

Υποχρεώσεις φαρμακευτικών επιχειρήσεων 

1. Μετά τη λήξη κάθε διαχειριστικής περιόδου οι φαρ¬ 
μακευτικές επιχειρήσεις υποχρεούνται να υποβάλλουν 
στη Διεύθυνση Φαρμάκων και Φαρμακείων, Τιμών Φαρ¬ 
μάκων τα εξής: 

1.1. Σε προθεσμία ενός μηνάς, τις πωλήσεις κατά πο¬ 
σότητα και αξία για την εν λόγω διαχειριστική περίοδο. 

1.2. Σε προθεσμία τεσσάρων μηνών, τον ισολογισμό 
και τις καταστάσεις δαπανών (αναλυτικά και συγκε¬ 
ντρωτικά). 

Η υποβολή των ανωτέρων στοιχείων αποτελεί απα¬ 
ραίτητη προϋπόθεση για την εξέταση οποιουδήποτε 
αιτήματος έγκρισης ή και επανεξέτασης τιμής. 


2. Κοστολογικός έλεγχος ή έλεγχος επί μέρους στοι¬ 
χείων των επιχειρήσεων διενεργείται, εφόσον απαιτη¬ 
θεί, ανεξάρτητα από το φορολογικό ή άλλο έλεγχο, 
από υπαλλήλους του Υπουργείου Υγείας στην έδρα 
της επιχείρησης, η οποία υποχρεούται να θέσει στη 
διάθεση τους όλα τα βιβλία και στοιχεία που τηρεί. Η 
αρμόδια Υπηρεσία, εφόσον κρίνει αναγκαίο, μπορεί να 
χρησιμοποιεί στοιχεία συναφών επιχειρήσεων και άλλα 
στοιχεία που έχει στη διάθεσή της. 

3. Οι επιχειρήσεις που παράγουν ή εισάγουν και άλλα 
είδη, εκτός των φαρμάκων, πρέπει να τηρούν χωρι¬ 
στούς λογαριασμούς για τον κλάδο φαρμάκων. Την ίδια 
υποχρέωση έχουν και οι επιχειρήσεις που παράγουν ή 
συσκευάζουν φάρμακα για λογαριασμό τρίτων (ΦΑΣΟΝ), 
σε ότι αφορά τα φάρμακα αυτά. 

4. Οι φαρμακοβιομηχανίες υποχρεούνται να τηρούν 
βιβλίο για τα φάρμακα που παράγουν ή συσκευάζουν. 
Στο βιβλίο αυτό θα καταχωρούνται, για κάθε μορφή 
φαρμάκου αναλυτικά και κατά παρτίδα, οι ποσότητες 
και αξίες των πρώτων και βοηθητικών υλών, των υλικών 
συσκευασίας που χρησιμοποιήθηκαν, καθώς και τα έξο¬ 
δα παραγωγής και συσκευασίας του φαρμάκου. Ακόμα 
θα καταχωρούνται οι ποσότητες που έχουν παραχθεί 
και η αξίας τους με βάση την εργοστασιακή τιμή πώλη¬ 
σης. Στο τέλος του έτους θα καταχωρούνται τα Γ ενικά 
Βιομηχανικά Έξοδα που αναλογούν για την παραγωγή 
του φαρμάκου. Το βιβλίο κόστους θα θεωρείται, πριν 
χρησιμοποιηθεί, από την αρμόδια Υπηρεσία. Επιχειρή¬ 
σεις, που έχουν την υποχρέωση να τηρούν τα στοιχεία 
αυτά σε βιβλίο ή καρτέλες από τον Κώδικα Φορολογι¬ 
κών Στοιχείων ή άλλο νόμο, απαλλάσσονται από την 
υποχρέωση για τήρηση βιβλίων κόστους. 

5. Οι φαρμακοβιομηχανίες, αντιπρόσωποι-εισαγω- 
γείς, φαρμακέμποροι και φαρμακοποιοί υποχρεούνται 
να παρέχουν στην αρμόδια Υπηρεσία κάθε σχετική με 
τα φάρμακα πληροφορία που τους ζητείται, σύμφωνα 
με τις διατάξεις του άρθρου 30 του Ν.δ. 136/1946 (περί 
Αγορανομικού Κώδικα). 

6. Οι φαρμακευτικές οφείλουν να διαθέτουν αποθέμα¬ 
τα φαρμάκων τριών (3) μηνών ανά κωδικό σε σχέση με 
τις πωλήσεις του αμέσως προηγούμενου έτους. 

Άρθρο 10 

Υποβολή Δικαιολογητικών και Προθεσμίες Καθορι¬ 
σμού τιμών 

1. Γ ια τον καθορισμό της τιμής των φαρμάκων για τα 
οποία έχει εκδοθεί άδεια κυκλοφορίας από τον Ε.Ο.Φ. 
ή τον Ευρωπαϊκό Οργανισμό Φαρμάκων (ΕΜΕΑ), δύνα- 
ται να αιτηθεί μεταβολή της τιμής τους για την οποία 
απαιτείται η υποβολή σχετικής αίτησης. Οι εν λόγω 
αιτήσεις, υποβάλλονται στην αρμόδια Υπηρεσία ή απο- 
στέλλονται ηλεκτρονικά στην ηλεκτρονική διεύθυνση 
ρΓίθΘ.Ιίε1.ηθννάΓυ93042013@θθί.9Γ. 

2. Γ ια όλα τα φάρμακα προέλευσης εξωτερικού (πα¬ 
ρασκευαζόμενα, συσκευαζόμενα, εισαγόμενα) πρέπει να 
υποβάλλεται στην αρμόδια Υπηρεσία βεβαίωση του οί¬ 
κου του εξωτερικού, θεωρημένη από τις αρμόδιες αρχές, 
στην οποία να αναγράφεται η τιμή εργοστασίου, η χον¬ 
δρική και λιανική στη χώρα προέλευσης του φαρμάκου. 

3. Σε περίπτωση αίτησης για καθορισμό τιμής νέου 
φαρμάκου, η αρμόδια Υπηρεσία εκδίδει σχετικό Δελτίο 
Τιμών μέσα σε 90 ημέρες από την υποβολή αίτησης. 
Αν τα στοιχεία που θα υποβληθούν με την αίτηση είναι 

ανεπαρκή, τότε η παραπάνω προθεσμία αρχίζει από την 
ημερομηνία που θα υποβληθούν από τον ενδιαφερόμε¬ 
νο όλα τα προβλεπόμενα στοιχεία. Εφόσον η τιμή που 
καθορίζεται διαφέρει σημαντικά από την αιτούμενη, η 
Υπηρεσία θα αιτιολογεί την τιμή που καθόρισε στον εν¬ 
διαφερόμενο, ο οποίος μπορεί να ζητήσει επανεξέταση. 
Σε περίπτωση που με την αίτηση για καθορισμό τιμής 
νέου φαρμάκου δεν συνυποβάλλεται η σχετική άδεια 
κυκλοφορίας, η αίτηση τίθεται στο αρχείο. 

4. Σε περιπτώσεις εξαιρετικά μεγάλου αριθμού αι¬ 
τήσεων ή για ειδικούς λόγους, η προθεσμία μπορεί να 
παραταθεί για περισσότερες ημέρες. Σε περίπτωση αί¬ 
τησης για αύξηση τιμής ισχύουν όσα περιγράφονται στα 
άρθρα 4, 5, 6, 7 και 8 της απόφασης αυτής. Στην αίτησή 
του ο ενδιαφερόμενος πρέπει να αποδεικνύει τις μετα¬ 
βολές που έχουν επέλθει και δικαιολογούν την αύξηση 
που ζητάει. Σε περίπτωση μεγάλου αριθμού αιτήσεων η 
προθεσμία μπορεί να παραταθεί για 90 ημέρες. 

5. Ο κάτοχος άδειας κυκλοφορίας δύναται να ζητήσει, 
με αίτησή του, διαγραφή φαρμακευτικού προϊόντος από 
το Δελτίο Τιμών Φαρμάκων, εφόσον προσκομίσει βε¬ 
βαίωση ότι έχει ενημερώσει τον Ε.Ο.Φ. τρεις (3) μήνες 
νωρίτερα για τη διακοπή της κυκλοφορίας του. Στις 
περιπτώσεις αυτές λαμβάνονται υπ όψιν οι διατάξεις 
των άρθρων 5 και 6 της απόφασης αυτής. 

6. Για τον καθορισμό της τιμής των φαρμάκων για τα 
οποία έχει εκδοθεί άδεια παράλληλης εισαγωγής από τον 
Ε.Ο.Φ., ή για τη μεταβολή της τιμής τους, απαιτείται η υπο¬ 
βολή σχετικής αίτησης. Οι εν λόγω αιτήσεις υποβάλλονται 
στην αρμόδια υπηρεσία ή και αποστέλλονται ηλεκτρονικά 
στην ηλεκτρονική διεύθυνση ρΐΊθθ-Ιί5ί@Θθί.9Γ. Επίσης υπο¬ 
βάλλεται Υπεύθυνη Δήλωση του Ν.1599/86 στην οποία 
αναφέρεται η τιμή αγοράς από τον προμηθευτή, με 
συνημμένο θεωρημένο τιμολόγιο πώλησης για την πο¬ 
σότητα εισαγωγής. 

Αρθρο 11 

Γ ενικές Διατάξεις 

1. Οι τιμές των φαρμάκων καθορίζονται για τις συσκευ- 
ασίες που εγκρίνονται από τον ΕΟΦ και τον Ευρωπαϊκό 
Οργανισμό Φαρμάκων (ΕΜΕΑ). Οι μεγάλες (νοσοκομει¬ 
ακές) συσκευασίες δεν επιτρέπεται να πωλούνται τμη¬ 
ματικά από τα φαρμακεία. 

2. Φάρμακα των οποίων η άδεια κυκλοφορίας έχει την 
ένδειξη «ΑΠΟΚΛΕΙΣΤΙΚΑ ΓΙΑ ΝΟΣΟΚΟΜΕΙΑΚΗ ΧΡΗΣΗ», 
υποχρεούνται να αναγράφουν στην εξωτερική συσκευασία 
και στην εσώκλειστη οδηγία καθαρά και μέσα σε ειδικό 
πλαίσιο την ένδειξη «ΜΟΝΟ ΓΙΑ ΝΟΣΟΚΟΜΕΙΑΚΗ ΧΡΗΣΗ». 

3. Στην εξωτερική συσκευασία των φαρμάκων πρέπει 
να αναγράφεται η λιανική τιμή πώλησης. Γ ια τα ΜΗ.ΣΥ. 
ΦΑ. η αναγραφόμενη λιανική τιμή είναι ενδεικτική και 
συνιστά την ανώτατη λιανική τιμή, 

4. Το κόστος μεταφοράς των φαρμάκων, μέχρι την 
έδρα των επαρχιακών φαρμακαποθηκών και φαρμα¬ 
κείων βαρύνει τις βιομηχανικές ή εισαγωγικές επιχει¬ 
ρήσεις. Το ίδιο κόστος βαρύνει τους φαρμακέμπορους, 
για πωλήσεις τους προς επαρχιακά φαρμακεία. Κατ’ 
εξαίρεση δεν βαρύνει τους φαρμακέμπορους το κόστος 
μεταφοράς για εκτέλεση παραγγελίας που η αξία της 
δεν υπερβαίνει τα 10 ευρώ. 

5. Στην περίπτωση που οι αρμόδιες αρχές του κρά¬ 
τους μέλους επιβάλλουν καθήλωση των τιμών των φαρ¬ 
μάκων ή ορισμένων κατηγοριών φαρμάκων, εξετάζεται, 


τουλάχιστον μία φορά το χρόνο, αν οι μακροοικονομικές 
συνθήκες δικαιολογούν τη συνέχιση της καθήλωσης των 
τιμών χωρίς μεταβολή. 

6. Σε εξαιρετικές περιπτώσεις, ο κάτοχος άδειας κυ¬ 
κλοφορίας φαρμάκου μπορεί να ζητήσει παρέκκλιση 
από την καθήλωση των τιμών αν υπάρχουν ιδιαίτεροι 
λόγοι που να τη δικαιολογούν. Η αίτηση πρέπει να πε¬ 
ριλαμβάνει επαρκή περιγραφή των λόγων αυτών. Τα 
κράτη μέλη εξασφαλίζουν ότι λαμβάνεται αιτιολογημένη 
απόφαση για κάθε τέτοια αίτηση και ανακοινώνεται 
στον αιτούντα εντός ενενήντα ημερών. 

7. Οι παρασκευαστές, συσκευαστές και εισαγωγείς 
φαρμάκων υποχρεούνται για τις πωλήσεις τους προς 
φαρμακαποθήκες και φαρμακεία, να παρακρατούν την 
εισφορά υπέρ του Πανελλήνιου Φαρμακευτικού Συλλό¬ 
γου (4 τοις χιλίοις επί της χονδρικής τιμής πωλήσεως). 
Η εισφορά υπέρ ΠΦΣ εισπράττεται και αποδίδεται σε 
αυτόν μέσω του ΤΣΑΥ. Οι φαρμακαποθήκες θα παρα¬ 
κρατούν αντίστοιχα την εισφορά από τους φαρμακο¬ 
ποιούς. Γ ια εξαγωγές φαρμάκων από φαρμακαποθήκες, 
το ποσό της εισφοράς που αντιστοιχεί σε αυτές (και το 
οποίο έχει ήδη παρακρατηθεί από τις φαρμακευτικές 
επιχειρήσεις) θα επιστρέφεται στις φαρμακαποθήκες με 
την ίδια διαδικασία που επιστρέφονται οι λοιπές υπέρ 
τρίτων κρατήσεις σε ανάλογες περιπτώσεις. Το ποσο¬ 
στό αυτό βαρύνει αποκλειστικά τους αγοραστές φαρ¬ 
μακοποιούς που διατηρούν σε λειτουργία φαρμακείο και 
εισπράττεται και αποδίδεται στον Πανελλήνιο Φαρμα¬ 
κευτικό Σύλλογο από τους ανωτέρω πωλητές εκδότες 
των τιμολογίων. Τα απαιτούμενα δικαιολογητικά για την 
επιστροφή του πόρου εξειδικεύονται με απόφαση του 
Διοικητικού Συμβουλίου του Π.Φ.Σ. και θα είναι τα ίδια με 
αυτά που υποβάλλονται εις τις Δ.Ο.Υ. για την επιστροφή 
του ΦΠΑ των εξαγωγών βάσει της εκάστοτε ισχύουσας 
νομοθεσίας. Οι αιτήσεις επιστροφής του πόρου με τα 
απαραίτητα δικαιολογητικά από τις φαρμακαποθήκες 
θα υποβάλλονται προς τον Πανελλήνιο Φαρμακευτικό 
Σύλλογο το αργότερο έως το τέλος του 5ου μήνα από 
τη λήξη του εξαμήνου που αφορούν. Ειδικότερα για 
τις εξαγωγές του α' εξαμήνου κάθε έτους η αίτηση θα 
υποβάλλεται το αργότερο έως την 30η Νοεμβρίου του 
τρέχοντος έτους, για δε τις εξαγωγές του β' εξαμή¬ 
νου κάθε έτους η αίτηση θα υποβάλλεται το αργότερο 
έως την 31η Μάίου του επόμενου έτους. Προκειμένου 
να κριθεί το εμπρόθεσμο των αιτήσεων για επιστροφή 
του 0,4% ως αφετηρία θα λαμβάνεται η ημερομηνία 
που αναφέρεται στα φορτωτικά έγγραφα, τα οποία 
αποδεικνύουν την αποστολή των φαρμάκων στο άλλο 
κράτος. Η εκκαθάριση και επιστροφή των παρακρατη- 
θέντων εισφορών θα γίνεται εντός έξι (6) μηνών από 
την ημερομηνία εμπρόθεσμης υποβολής της αιτήσεως 
και των νόμιμων δικαιολογητικών. 

8. Σε περιπτώσεις συνεκμετάλλευσης φαρμάκων (ΟΟ 
- ΜΑΒΚΕΤΙΝΘ) καθορίζεται ίδια τιμή. Στην περίπτωση 
που προκύπτουν διαφορετικές τιμές λαμβάνεται υπόψη 
η χαμηλότερη. 

Αρθρο 12 

Τιμές σε περιπτώσεις αλλαγής του παρασκευαστή ή 

συσκευαστή φαρμάκου ή σε περίπτωση αλλαγής ή 
προσθήκης νέας συσκευασίας φαρμάκου κ,λπ.. 

1. Σε περίπτωση αλλαγής του παρασκευαστή ενός 
φαρμάκου ή του συσκευαστή ή και των δύο, λαμβάνε- 
ται, ως ανώτατο όριο, η τιμή που είχε πριν την αλλαγή. 

2. Σε περίπτωση αλλαγής η προσθήκης νέας συσκευ- 
ασίας φαρμάκου ή περιεκτικότητας καθώς και σε περί¬ 
πτωση προσθήκης νέας παρεμφερούς μορφής (με την 
προϋπόθεση η νέα μορφή να αναφέρεται στην ίδια οδό 
χορήγησης) για τον καθορισμό της τιμής τους γίνεται 
συσχετισμός με τις τιμές που καθορίστηκαν σύμφωνα 
με τα προαναφερόμενα άρθρα της παρούσας. Όσον 
αφορά το συσχετισμό των τιμών των φαρμάκων που 
η τιμή τους καθορίστηκε σύμφωνα με το άρθρο 8 της 
παρούσας, λαμβάνονται υπόψη και συνυπολογίζονται 
τυχόν διαφοροποίηση κόστους συσκευασίας και βιο¬ 
μηχανοποίησης. 

3. Η μετατροπή των συσκευασιών και περιεκτικοτήτων 
θα γίνεται ως εξής: 

α) Από τη μικρή στη μεγάλη συσκευασία και περιε¬ 
κτικότητα η τιμή ανά μονάδα θα βαίνει μειούμενη, με 
ανώτατο όριο 12%, ως κατωτέρω: 


Αύξηση Συσκευασίας (%) 

Μείωση αναλογικής τιμής (%) 

Έως 5 

1,67 

Από 5,01 έως 10 

3,18 

Από 10,01 έως 15 

4,56 

Από 15,01 έως 20 

5,83 

Από 20,01 έως 25 

7,00 

Από 25,01 έως 30 

8,08 

Από 30,01 έως 35 

9,07 

Από 35,01 έως 40 

10,00 

Από 40,01 έως 45 

10,86 

Από 45,01 έως 50 

11,67 

Από 50,01 έως 60 

12,00 

Από 60 και άνω 

Εξέταση κατά περίπτωση σε 
συνδυασμό με τα διαθέσιμα 
στοιχεία 


β) Από τη μεγάλη στη μικρή συσκευασία και περιε¬ 
κτικότητα η τιμή ανά μονάδα θα βαίνει αυξανόμενη με 
ανώτατο όριο 12%: 


Μείωση συσκευασίας (%) 

Αύξηση αναλογικής τιμής (%) 

Εως 5 

1,32 

Από 5,01 έως 10 

2,78 

Από 10,01 έως 15 

4,41 

Από 15,01 έως 20 

6,25 


Από 20,01 έως 25 

8,33 

Από 25,01 έως 30 

10,71 

Από 30,01 και άνω 

12,00 


γ) Εξαιρούνται οι μορφές των ενεσίμων μιας δόσης, 
φακελίσκων και οφθαλμικών διαλυμάτων σε μεμονωμέ¬ 
νες δόσεις, οι οποίες υπολογίζονται αναλογικά. 

4. Σε περίπτωση καθορισμού τιμής δύο ή περισσότε¬ 
ρων περιεκτικοτήτων του ίδιου φαρμάκου, εφόσον προ¬ 
κύπτουν τιμές δυσανάλογες μεταξύ τους, λαμβάνεται 
υπόψη η χαμηλότερη τιμή. 

5. Οι τιμές των φαρμάκων που καθορίζονται με τη 
διαδικασία της παρούσας απόφασης, δημοσιεύονται σε 
Δελτίο Τιμών Φαρμάκων, μετά από γνώμη και τον έλεγ¬ 
χο των τιμών από την επιτροπή Τιμών Φαρμάκων. Τα 
Δελτία Τιμών επισυνάπτονται στην Υπουργική απόφαση 
έκδοσης Δελτίου Τ ιμών και αναρτώνται στην ιστοσελίδα 
του υπουργείου Υγείας. 

6. Παρέχεται η δυνατότητα στους ενδιαφερομένους 
αφού λάβουν γνώση των προτεινόμενων τιμών, εντός 
τριών (3) εργάσιμων ημερών από την επομένη της συ¬ 
νεδρίασης της Επιτροπής Τιμών, να υποβάλουν τις 
παρατηρήσεις τους για τις προκύπτουσες τιμές των 
φαρμακευτικών προϊόντων. Το διάστημα αυτό παρατεί- 
νεται κατά δύο (2) εργάσιμες ημέρες στα Δελτία Τιμών 
Φαρμάκων κατά τα οποία επανεξετάζονται και ανατι- 
μολογούνται οι τιμές των φαρμακευτικών προϊόντων. 
Οι παρατηρήσεις των ενδιαφερομένων εξετάζονται και 
λαμβάνονται υπόψη κατά την έκδοση τυχόν διορθωτικού 
Δελτίου Τ ιμών Φαρμάκων, μέσα σε είκοσι (20) ημέρες». 

7. Εφόσον η αρμόδια πρωτοβάθμια ή δευτεροβάθμια 
Επιτροπή το κρίνει απαραίτητο ορισμένες συσκευασίες, 
μορφές ή περιεκτικότητες φαρμάκου δύναται μετά από 
τεκμηρίωση να εξαιρεθούν από τον θετικό κατάλογο 
φαρμάκων που αποζημιώνονται. 

Άρθρο 13 

Ταινία γνησιότητας ή γραμμωτός κώδικας φαρμάκων 

Η υποχρέωση της αναγραφής των στοιχείων που 
προβλέπονται στην ταινία γνησιότητας ή το γραμμωτό 
κώδικα δεν αναιρεί την υποχρέωση αναγραφής αυτών 
των στοιχείων και σε άλλα σημεία της συσκευασίας, 
όπως προβλέπεται από άλλες διατάξεις. 

Η υπ’ αριθμ. ΔΥΓ3(α)/οικ.7789/22.01.2013 (ΦΕΚ Β' 94) 
απόφαση καταργείται. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 14 Ιουνίου 2013 

Ο ΑΝΑΠΛΗΡΩΤΗΣ ΥΠΟΥΡΓΟΣ ΥΓΕΙΑΣ 

ΜΑΡΙΟΣ ΣΑΛΜΑΣ 

